# Πρωθυπουργός της Ισπανίας

| Πρωθυπουργός της Ισπανίας
 *Presidente del Gobierno* |
| --- |
| Το Εθνόσημο της Ισπανίας |
| **Κάτοχος Πέδρο Σάντσεθ** από τις 2 Ιουνίου 2018 |
|  Ισπανία |
| Προσφώνηση | Εξοχότατε κύριε |
| Κατοικία | Παλάτι της Μονκλόα, Μαδρίτη |
| Διορισμός από | Βασιλιά της Ισπανίας |
| Δημιουργία | 1824 |
| Πρώτος κάτοχος | Βίκτορ Νταμιάν Σαέθ |
| Αναπληρωτής | Αντιπρόεδρος της Κυβέρνησης |
| Μισθός | 90.449 € (το 2023) |
| Ιστοσελίδα | lamoncloa.gob.es |

Το Βασιλικό Διάταγμα με το οποίο διορίστηκε στο αξίωμα του πρωθυπουργού ο Πέδρο Σάντσεθ.
Ο **πρόεδρος της Κυβέρνησης της Ισπανίας** (ισπανικά: *presidente del Gobierno de España*), γνωστός στα ελληνικά ως **πρωθυπουργός της Ισπανίας**, είναι ο επικεφαλής της ισπανικής εκτελεστικής εξουσίας. Ο πρόεδρος της Κυβέρνησης ηγείται του Υπουργικού Συμβουλίου και παρουσιάζει στον Βασιλιά τα ονόματα των μελών του. Υπό αυτή την έννοια, ο πρωθυπουργός έχει την ευθύνη να καθοδηγεί τη δράση της Κυβέρνησης και να συντονίζει τις αρμοδιότητες των υπουργών της, όπως προβλέπεται από το Σύνταγμα. Ως επικεφαλής της Κυβέρνησης, συμβουλεύει επίσης τον βασιλιά σχετικά με την χρήση των βασιλικών προνομίων. Ο πρωθυπουργός κατοικεί και εργάζεται επισήμως στο Παλάτι της Μονκλοά, που βρίσκεται στο κέντρο της Μαδρίτης.

Το αξίωμα του πρωθυπουργού εξελίχθηκε σταδιακά κατά τη διάρκεια της νεότερης ισπανικής ιστορίας, έως ότου απέκτησε τη σημερινή του μορφή. Η δημιουργία του ανάγεται στο Βασιλικό Διάταγμα της 31ης Δεκεμβρίου του 1824, όταν ο Βασιλιάς Φερδινάνδος Ζ΄ δημιούργησε το αξίωμα του προέδρου του Υπουργικού Συμβουλίου, ο οποίος θα αναλάμβανε καθήκοντα μόνο κατά την απουσία του μονάρχη από τα καθήκοντά του. Ο πρώτος που ανέλαβε τέτοια καθήκοντα ήταν ο Βίκτορ Νταμιάν Σαέθ. Σήμερα, το αξίωμα του πρωθυπουργού ρυθμίζεται από το Σύνταγμα του 1978, που θεσπίστηκε επί βασιλείας του Χουάν Κάρλος Α΄. Το Σύνταγμα καθορίζει τις αρμοδιότητες του πρωθυπουργού, τον τρόπο ανάληψης και λήξης της θητείας του, καθώς και τη σχέση του με το Κοινοβούλιο. Σε περίπτωση που η θέση του πρωθυπουργού μείνει κενή, σύμφωνα με όσα ορίζει το Σύνταγμα, ο Βασιλιάς υποδεικνύει έναν υποψήφιο στο Κοινοβούλιο, το οποίο συζητά επί της πρότασης αυτής και με ψηφοφορία εγκρίνει ή απορρίπτει την βασιλική πρόταση. Εφόσον η Βουλή εγκρίνει τον υποψήφιο, ο βασιλιάς τον διορίζει επισήμως στο αξίωμα του πρωθυπουργού. Στην πράξη, ο πρωθυπουργός είναι συνήθως ο ηγέτης του μεγαλύτερου κόμματος του Κοινοβουλίου, αν και αυτό δεν αποτελεί κανόνα.

Ο Πέδρο Σάντσεθ, ηγέτης του Ισπανικού Σοσιαλιστικού Εργατικού Κόμματος, είναι ο νυν πρωθυπουργός από τις 2 Ιουνίου 2018, όταν αντικατέστησε τον Μαριάνο Ραχόι. Από τότε, ο Σάντσεθ έχει σχηματίσει τρεις κυβερνήσεις, με την τελευταία να αναλαμβάνει τα καθήκοντά της τον Νοέμβριο του 2023.

## Κατάλογος Πρωθυπουργών από το 1975

Μετά την πτώση του καθεστώτος Φράνκο το 1975, πρωθυπουργοί του Βασιλείου της Ισπανίας διετέλεσαν οι παρακάτω:

| Πορτραίτο | Ονοματεπώνυμο (Γέννηση–Θάνατος) | Θητεία | Κόμμα | Εκλογές | Μονάρχης (Βασιλεία) |
| --- | --- | --- | --- | --- | --- |
| Έναρξη θητείας | Τέλος θητείας | Διάρκεια θητείας |
|  | **Κάρλος Αρίας Ναβάρο** (1908–1989) | 5 Δεκεμβρίου 1975 | 1 Ιουλίου 1976 | 7007180576000000000209 ημέρες |  | Εθνική Κίνηση (Movimiento Nacional) | N/A | **Χουάν Κάρλος Α΄**  (1975–2014) |
| *Στο μεσοδιάστημα, χρέη πρωθυπουργού εκτελούσε ο Αντιπρόεδρος της Κυβέρνησης, Fernando de Santiago.* |
|  | **Αδόλφο Σουάρεθ** (1932–2014) | 5 Ιουλίου 1976 | 17 Ιουνίου 1977 | 70081466208000000004 έτη και 236 ημέρες |  | Εθνική Κίνηση (Movimiento Nacional) Ένωση Ισπανικού Λαού (UDPE) |
| 17 Ιουνίου 1977 | 2 Απριλίου 1979 |  | Ένωση Δημοκρατικού Κέντρου (UCD) | 1977 |
| 2 Απριλίου 1979 | 26 Φεβρουαρίου 1981 | 1979 |
|  | **Λεοπόλδο Κάλβο Σοτέλο** (1926–2008) | 26 Φεβρουαρίου 1981 | 2 Δεκεμβρίου 1982 | 70075566320000000001 έτος και 279 ημέρες |
|  | **Φελίπε Γκονθάλεθ** (γενν. 1942) | 2 Δεκεμβρίου 1982 | 24 Ιουλίου 1986 | 700842364080000000013 έτη και 155 ημέρες |  | Ισπανικό Σοσιαλιστικό Εργατικό Κόμμα (PSOE) | 1982 |
| 24 Ιουλίου 1986 | 6 Δεκεμβρίου 1989 | 1986 |
| 6 Δεκεμβρίου 1989 | 14 Ιουλίου 1993 | 1989 |
| 14 Ιουλίου 1993 | 5 Μαΐου 1996 | 1993 |
|  | **Χοσέ Μαρία Αθνάρ** (γενν. 1953) | 5 Μαΐου 1996 | 27 Απριλίου 2000 | 70082510568000000007 έτη και 349 ημέρες |  | Λαϊκό Κόμμα (PP) | 1996 |
| 27 Απριλίου 2000 | 17 Απριλίου 2004 | 2000 |
|  | **Χοσέ Λουίς Ροδρίγκεθ Θαπατέρο** (γενν. 1960) | 17 Απριλίου 2004 | 12 Απριλίου 2008 | 70082423304000000007 έτη και 248 ημέρες |  | Ισπανικό Σοσιαλιστικό Εργατικό Κόμμα (PSOE) | 2004 |
| 12 Απριλίου 2008 | 21 Δεκεμβρίου 2011 | 2008 |
|  | **Μαριάνο Ραχόι** (γενν. 1955) | 21 Δεκεμβρίου 2011 | 31 Οκτωβρίου 2016 | 70082033424000000006 έτη και 162 ημέρες |  | Λαϊκό Κόμμα (PP) | 2011 |
| **Φίλιππος ΣΤ΄**  (2014–σήμερα) |
| 2015 |
| 31 Οκτωβρίου 2016 | 1 Ιουνίου 2018 | 2016 |
|  | **Πέδρο Σάντσεθ** (γενν. 1972) | 2 Ιουνίου 2018 | 8 Ιανουαρίου 2020 | 70082535840000000008 έτη και 13 ημέρες |  | Ισπανικό Σοσιαλιστικό Εργατικό Κόμμα (PSOE) | Απρ. 2019 |
| 8 Ιανουαρίου 2020 | 17 Νοεμβρίου 2023 | Νοεμ. 2019 |
| 17 Νοεμβρίου 2023 | *σήμερα* | 2023 |

## Παραπομπές

## Εξωτερικοί σύνδεσμοι

* Επίσημη Ιστοσελίδα